Opvoedkundige Expo | Oudtshoorn Courant
Saturday 06:02 - few clouds
Wednesday, 19 October 2011, 17:01
SUID-KAAP NUUS - 'n Opwindende Kurrikulum en opvoedkundige Expo met betrekking tot alles en nog wat rakende Tuisonderrig vind plaas op 29 Oktober in George.
Die uitstalling vind plaas van 10:00 tot 16:00 en lesings van 10:15 tot 17:00. Ouers wat belangstel in tuis-onderrig moet nie die Expo misloop nie aangesien alle kurrikulumverskaffers teenwoordig gaan wees. Ouers sal informasie en hulp ontvang met betrekking tot regsadvies oor tuisonderrig, hulp met vakkeuse en beroepskeuses.
Wat is tuisonderwys?
In tuisonderwys leer ouers, gewoonlik 'n ma, hul/haar kind by die kind se eie huis. In die Suid-Afrikaanse wet word daar voorsie-ning gemaak vir drie soorte onderwys, naamlik tuisonderwys, privaatskole en staatskole.
Enige ma kan tuisonderwys doen:
'n Moeder is uniek daartoe geskape om haar kind te kan onderrig. Haar beskermende moeder instink is daar om haar kind te beskerm, en die moeder weet amper altyd die beste wat in die beste belang van haar kind is. 'n Moeder wat haar kind basiese lewensvaardighede kan leer, soos om 'Asseblief' en 'Dankie' te sê, kan ook haar kind tuisskool. 'n Ma hoef nie 'n onderwyseres of hoog geleerd te wees nie. Volgens uitgebreide navorsing wat oor die onderwerp gedoen is, het die kwalifikasies van die ouer in tuisonderwys geen invloed op die prestasie van die tuis leerder nie. Dit is beter as 'n ma nie alles weet nie. Só bied sy haar kinders die baie waardevolle rolmodel van 'n ma wat wel nie weet nie, maar wat nie bang is om uit te vind nie. Sodoende leer die kinders 'n ingesteldheid van pro-bleemoplossing, waarsonder hulle nie die lewe kan aanpak nie.
Toegang vir die Expo is R10 per persoon vir volwassenes en gratis toegang vir kinders. Eet en drinkgoed sal te koop aangebied word op die perseel. Die uitstalling vind plaas by Emmaüs, Memoriumstraat 6, George.